seungwon929/Th-miracl huggingface dataset:
พันธมิตรระหว่างพรรคเสรีนิยมและพรรคชาติ

พันธมิตรระหว่างพรรคเสรีนิยมและพรรคชาติ ( หรือย่อว่า LNC) ก่อตั้งในปี พ.ศ. 2466 เป็นการรวมตัวของพรรคกลาง-ขวา เพื่อจัดตั้งรัฐบาลและฝ่ายค้านร่วมกัน โดยมีพรรค 4 พรรคการเมืองเข้าร่วม คือ พรรคเสรีนิยม พรรคชาติ พรรคชาติเสรีแห่งควีนส์แลนด์ และ พรรคเสรีนิยมชนบท โดยที่พรรคชาติเสรีแห่งควีนส์แลนด์ และ พรรคเสรีนิยมชนบท เกิดจากการรวมตัวของพรรคเสรีนิยมและพรรคชาติ ในรัฐควีนส์แลนด์และนอร์เทิร์นเทร์ริทอรีตามลำดับ เมื่อได้จัดตั้งรัฐบาลสหพันธรัฐ นายกรัฐมนตรีออสเตรเลียจะมาจากพรรคพรรคเสรีนิยม และ รองนายกรัฐมนตรีจะมาจากพรรคชาติ

โดยมีพรรค 4 พรรคการเมืองเข้าร่วมดังนี้
วอลเลย์บอลหญิงทีมชาติฟิลิปปินส์

วอลเลย์บอลหญิงทีมชาติฟิลิปปินส์ () ทีมนี้ได้รับการบริหารโดยสหพันธ์วอลเลย์บอลฟิลิปปินส์ เป็นทีมชาติวอลเลย์บอลของประเทศฟิลิปปินส์ และเป็นส่วนหนึ่งในการแข่งขันวอลเลย์บอลระดับนานาชาติ
มิสเตอร์ทีม (วงดนตรี)

มิสเตอร์ทีม () เป็นวงดนตรีสัญชาติไทย ก่อตั้งเมื่อ พ.ศ. 2542 - พ.ศ. 2547
เอฟเอคัพ รอบชิงชนะเลิศ 2014

เอฟเอคัพรอบชิงชนะเลิศปี 2014 เป็นรอบชิงชนะเลิศครั้งที่ 133 ของเอฟเอคัพ, เป็นการพบกันระหว่าง อาร์เซนอล และ ฮัลล์ ซิตี แข่งขันในวันที่ 17 พฤษภาคม พ.ศ. 2557 เวลา 17.00 น. (ตามเวลาท้องถิ่น) หรือเวลา 23.00 น. (ตามเวลาประเทศไทย) โดยจัดการแข่งขันขึ้นที่ เวมบลีย์. ฮัลล์ ซิตี สามารถผ่านเข้ามาชิงชนะเลิศเอฟเอคัพได้เป็นครั้งแรก, ในขณะที่อาร์เซนอลทำสถิติเทียบเท่ากับ แมนเชสเตอร์ ยูไนเต็ด ในการเข้ารอบชิงชนะเลิศได้ถึง 18 ครั้ง. นี่ถือเป็นครั้งแรกนับตั้งแต่ปี ค.ศ. 2010 ที่เอฟเอคัพ รอบชิงชนะเลิศเกิดขึ้นหลังจากพรีเมียร์ลีก จบฤดูกาล.
ปล้นข้ามโคตร

ปล้นข้ามโคตร () เป็นภาพยนตร์โลดโผน/อาชญากรรม กำกับโดยเอริคสัน คอร์ เขียนบทโดยเคิร์ต วิมเมอร์ "ปล้นข้ามโคตร" เป็นภาพยนตร์ที่สร้างใหม่ (remake) จากภาพยนตร์ "คลื่นบ้ากระแทกคลื่นบ้า" เมื่อปี ค.ศ. 1991 ที่นำแสดงโดยแพทริก สเวซี และเคอานู รีฟส์

จอห์นนี ยูทาห์ (ลุค เบรซี) เจ้าหน้าที่ FBI หนุ่มกับปฏิบัติการสืบสวนโคตรระห่ำ ที่ทำให้เขาต้องแทรกซึมเข้าไปในกลุ่มนักเล่นเซิร์ฟและนักกีฬาเอ็กซ์ตรีม เพื่อตามล่าตัวอาชญากรจอมบงการผู้สร้างความเสียหายให้แก่วงการการเงินของโลก ซึ่งเชื่อว่าแฝงตัวอยู่ในคนกลุ่มนี้ แต่ยิ่งสืบค้นลึกลงไปเท่าไร จอห์นนีก็เริ่มตระหนักว่าชีวิตของเขากำลังตกอยู่ในอันตรายของคลื่นอาชญากรรมครั้งใหญ่ที่พร้อมจะซัดเข้าใส่เขาได้ทุกเมื่อในปี ค.ศ. 2011 ได้มีการประกาศที่จะสร้างภาพยนตร์เรื่อง "Point Break" ใหม่อีกครั้ง โดยเคิร์ต วิมเมอร์รับหน้าที่เขียนบทภาพยนตร์ และเอริคสัน คอร์ ผู้เคยกำกับภาพให้ "เร็ว..แรงทะลุนรก" ทำหน้าที่ผู้กำกับ ลุค เบรซีได้รับเลือกให้แสดงในบทของเคอานู รีฟส์เดิม ส่วนเจอราร์ด บัตเลอร์ได้รับการเสนอให้แสดงในบทของแพทริก สเวซี แต่ภายหลังเอ็ดการ์ รามิเรซ ได้รับเลือกให้แสดงบทนี้แทน การถ่ายทำเริ่มในเดือนมิถุนายน ค.ศ. 2014 ที่เบอร์ลิน

ตัวอย่างภาพยนตร์แรกเผยแพร่เมื่อวันที่ 26 พฤษภาคม ค.ศ. 2015

ระหว่างวันที่ 3-9 ธันวาคม ค.ศ. 2015 "ปล้นข้ามโคตร" ทำรายได้ในประเทศไทย 5.19 ล้านบาท และระหว่างวันที่ 24-30 ธันวาคม ค.ศ. 2015 ภาพยนตร์เรื่องนี้ทำรายได้ 48.37 ล้านบาท
เทศบาลตำบลหลักเขต

เทศบาลตำบลหลักเขต เป็นเทศบาลแห่งหนึ่งในอำเภอเมืองบุรีรัมย์ จังหวัดบุรีรัมย์ ครอบคลุมพื้นที่ตำบลหลักเขตทั้งตำบล มีประชากร 6,213 คน
พันธุ์ทิพา ศกุณต์ไชย

พันธุ์ทิพา ศกุณต์ไชย หรือรู้จักในชื่อ ติ๋ม ทีวีพูล เป็นนักธุรกิจชาวไทย

พันธุ์ทิพาจบการศึกษาม.ศ.5 จากโรงเรียนสายน้ำผึ้ง ระดับปริญญาตรีจากมหาวิทยาลัยอัสสัมชัญบริหารธุรกิจ สาขาการเงินการธนาคาร ทำงานเป็นเลขากรรมการผู้จัดการใหญ่ บริษัท เควสเตอร์ (ประเทศไทย) จำกัด ได้ 1 ปี แล้วรับตำแหน่งเป็นผู้จัดการฝ่ายโฆษณาดิสเพลย์ หนังสือพิมพ์เดอะเนชั่น ระหว่างปี พ.ศ. 2521-2523 และเป็นผู้จัดการฝ่ายบริการลูกค้า บริษัท สปา แอดเวอร์ไทซิ่ง จำกัด ระหว่างปี พ.ศ. 2523-2526 เริ่มอาชีพในวงการบันเทิงจากการทำรายการวิทยุในนามบริษัท ซาวด์ โปรเจกต์ จำกัด ผลิตเพลงประกอบละคร ต่อมาได้รู้จักและแต่งงานกับเกรียงศักดิ์ สกุลชัย หรือ ต้อย แอ๊คเนอร์ และได้มาทำนิตยสารบันเทิง "ทีวีพูล" ด้วยกัน และก่อตั้งบริษัทที่ชื่อโน้ต พับลิชชิ่ง จำกัด ในปี พ.ศ. 2533 หลังจากนั้นเปิดนิตยสารอีก 2 เล่ม คือ "สไปซี" และนิตยสาร "สตาร์นิวส์" โดยนิตยสารทีวีพูล และสไปซี มียอดขายรวมกันกว่า 2.5 แสนฉบับต่อสัปดาห์ จนในปี พ.ศ. 2548 ได้ทำรายการโทรทัศน์ที่ชื่อ "ทีวีพูล ทูไนท์" และ "ทีวีพูล ไลฟ์" ที่ออกอากาศทางช่อง 5 และได้หันมาทำธุรกิจโทรทัศน์ดาวเทียม ที่กำลังนิยมในขณะนั้น โดยเปิดช่อง ทีวีพูล แชนแนล จากนั้นตัดสินใจประมูลโทรทัศน์ดิจิตัล 2 ช่อง ในนามบริษัท ไทยทีวี จำกัด คือ ช่องข่าว ไทยทีวี และช่องเด็ก โลกา

ด้านชีวิตส่วนตัว สมรสกับเกรียงศักดิ์ สกุลชัย หรือ ต้อย แอ๊คเนอร์ มีบุตรชาย 3 คน หลังจากนั้นหย่าร้างกับเกรียงศักดิ์ และสมรสกับ พล.อ.นพดล อินทปัญญา อดีตผู้ทรงคุณวุฒิพิเศษกองทัพบก และเป็นที่ปรึกษาคณะรักษาความสงบแห่งชาติ (คสช.) และปัจจุบันได้หย่ากับ พลเอก นพดล อินทปัญญา แล้ว
ประเทศไทยในซีเกมส์ 2015

ประเทศไทย ได้เข้าร่วมการแข่งขันกีฬาซีเกมส์ 2015 ณ ประเทศสิงคโปร์ ในระหว่างวันที่ 5-16 มิถุนายน พ.ศ. 2558 (ค.ศ. 2015)

ในครั้งนี้ ประเทศไทยสามารถจบการแข่งขันด้วยการเป็นเจ้าเหรียญทองอีกสมัย นับเป็นสมัยที่ 13 โดยได้ไปทั้งสิ้น 95 เหรียญทองแซงเอาชนะ สิงคโปร์ ชาติเจ้าภาพไปได้ โดยสามารถแซงขึ้นนำได้ในช่วง 4-5 วันก่อนจบการแข่งขัน ในหลายชนิดกีฬา นักกีฬาไทยทำได้ดี เช่น ฟุตบอลก็ได้เหรียญทองอีกครั้ง โดยนับเป็นครั้งที่ 15 จากการเข้าชิงถึง 19 ครั้ง หรือเปตองที่นักกีฬาไทยสร้างประวัติศาสตร์ด้วยการคว้าเหรียญทองมาได้ทุกประเภท

แต่สำหรับกีฬาบางชนิดแล้ว เช่น มวยสากลสมัครเล่น ซึ่งเป็นกีฬาความหวังในการแข่งขันทุกระดับของไทย ในครั้งนี้นับว่ามีผลงานต่ำที่สุดในรอบกว่า 20 ปี จากที่ตั้งเป้าไว้ที่ 8 เหรียญทอง แต่กลับทำได้เพียง 2 เหรียญทองเท่านั้น จากวุฒิชัย มาสุข ในประเภทชาย และทัศมาลี ทองจันทร์ ในประเภทหญิง รวมถึงว่ายน้ำด้วยที่ทำได้เพียงเหรียญทองเดียวเท่านั้น

นักกีฬาที่ได้รับเหรียญรางวัล มีรายชื่อดังต่อไปนี้
เคแอลไอเอ แทรนซิต

เคแอลไอเอ แทรนซิต () เป็นสายรถไฟฟ้าชานเมืองในเขตกัวลาลัมเปอร์ ประเทศมาเลเซีย ให้บริการระหว่าง สถานีรถไฟเซ็นทรัลกัวลาลัมเปอร์ (เคแอลเซ็นทรัล) กับท่าอากาศยานนานาชาติกัวลาลัมเปอร์ (เคแอลไอเอ) รถไฟฟ้าสายนี้ดำเนินการโดยบริษัท เอ็กซ์เพรสเรลลิงก์ จำกัด (อีอาร์แอล) โดยใช้ทางวิ่งร่วมกับรถไฟฟ้าด่วน เคแอลไอเอ เอ็กซ์เพรส รถไฟฟ้าแทรนซิตจอดทุกสถานี ในขณะที่รถไฟฟ้าเอ็กซ์เพรส จะวิ่งแบบรถด่วน ไม่จอดสถานีรายทาง

สายนี้เป็นส่วนหนึ่งของระบบขนส่งมวลชนในหุบเขากลัง

รถไฟฟ้าเคแอลไอเอ แทรนซิต จอดทั้งหมด 6 สถานี ดังต่อไปนี้

ณ สถานีรถไฟเซ็นทรัลกัวลาลัมเปอร์ จะมีชานชาลาด้านข้างสองแห่ง เพื่อให้เชื่อมกับส่วนอื่น ๆ ของสถานีได้อย่างสะดวก ชานชาลารถไฟด่วน สามารถเชื่อมต่อกับสถานีขนส่งผู้โดยสารอากาศยานในเมืองได้ (KL CAT) ส่วนชานชาลารถไฟธรรมดา จะเชื่อมต่อกับโถงอาคารผู้โดยสาร

ณ สถานีเคแอลไอเอ และเคแอลไอเอ 2 ทั้งรถไฟฟ้าด่วน และรถไฟฟ้าธรรมดา ใช้ชานชาลาเกาะกลางเพียงแห่งเดียว โดยรถไฟฟ้าแต่ละประเภท จะเข้าเทียบชานชาลาในรางใดรางหนึ่งเท่านั้น

ในวันที่ 24 สิงหาคม ค.ศ. 2010 เกิดเหตุรถไฟฟ้าชนกันที่สถานีรถไฟเซ็นทรัลกัวลาลัมเปอร์ เวลา 21 นาฬิกา 45 นาที มีผู้โดยสารได้รับบาดเจ็บ 3 รายอัตราค่าโดยสาร แปรผันตรงกับระยะในการเดินทาง อัตราค่าโดยสารระหว่างสถานีเคแอลเซ็นทรัล-เคแอลไอเอ มีราคาเท่ากันกับของเคแอลไอเอ เอ็กซ์เพรส คือ 35 ริงกิต นอกจากนี้ยังมีการลดราคาสำหรับผู้สูงอายุอีกด้วย

สถานีรถไฟฟ้าของเคแอลไอเอ แทรนซิต จะไม่มีเคาน์เตอร์เช็กอิน อย่างไรก็ตาม ผู้โดยสารสามารถใช้ตั๋วของเคแอลไอเอ เอ็กซ์เพรส เพื่อทำการเช็คอินได้ที่สถานีขนส่งผู้โดยสารอากาศยานในเมือง สถานีรถไฟเซ็นทรัลกัวลาลัมเปอร์

นี่คือตารางแสดงอัตราค่าโดยสารเที่ยวเดียว ในปี ค.ศ. 2006

สำหรับผู้ที่ต้องการใช้งานแบบถี่ สามารถใช้บัตรโดยสารรายวัน/รายเดือนได้ บัตรนี้มีชื่อว่า "บัตรท่องเที่ยวเคแอลไอเอ" โดยผู้ที่ถือบัตรนี้ สามารถจ่ายค่าโดยสารในราคาที่น้อยลงได้

รถไฟฟ้าเคแอลไอเอ แทรนซิต เริ่มให้บริการครั้งแรก วันที่ 20 มิถุนายน ค.ศ. 2002
บทบรรยายใต้ภาพ

บทบรรยายใต้ภาพ () คือ ข้อความบรรยายหรือคำบรรยายที่ได้มาจากการถอดความหรือการแปลบทพูดจากจอภาพที่แสดงเหตุการณ์ต่าง ๆ เช่น รายการโทรทัศน์ ภาพยนตร์ เกม วิดีโอ เป็นต้น โดยทั่วไปมักถูกแสดงไว้บริเวณส่วนล่างของจอภาพ แต่สามารถเปลี่ยนตำแหน่งได้ตามความเหมาะสมของผู้จัดทำ
เฉลิมพล สิงห์วังชา

เฉลิมพล สิงห์วังชา (ชื่อเล่น:เอ็ม) มีชื่อจริงว่า นายเฉลิมพร สวัสดิ์สุข เกิดเมื่อวันที่ 30 สิงหาคม พ.ศ. 2531 ที่จังหวัดกำแพงเพชร เป็นนักมวยสากลอาชีพชาวไทย

เฉลิมพลชกมวยไทยครั้งแรกในวัยเด็กซึ่งช่วงนั้นเฉลิมพลอายุไม่ถึง 10 ปี ชกมวยไทยในฐานะนักมวยนอกสายตาที่แฟนมวยไม่ค่อยกล่าวขาน จนกระทั่งเขาต้องโทษคดียาเสพติด และถูกจำคุก ณ ทัณฑสถานวัยหนุ่มกลาง ในขณะที่จำคุก เฉลิมพลชกมวยในรายการกีฬาของกรมราชฑัณฑ์และได้มาชกมวยสากลอาชีพ 
เฉลิมพลชกมวยสากลอาชีพครั้งแรกเมื่อวันที่ 9 กรกฎาคม พ.ศ. 2556 ในรายการมวยยักษ์ถล่มโลกครั้งที่ 2 ซึ่งเป็นรายการมวยไทยและมวยสากลที่มีการถ่ายทอดสดทางช่องโทรทัศน์ดาวเทียม ซึ่งจัดโดยนริส สิงห์วังชา ซึ่งจัดชกที่ร้านอาหาร 13 เหรียญรีสอร์ตพระรามเก้า โดยชกกับ สิงห์เดช นนท์พิทยาคม โดยผลการชกกปรากฏว่าเฉลิมพลสามารถชนะน็อคไปได้แบบเหนือความคาดหมายแค่ยกแรกเท่านั้น

หลังจากนั้น เฉลิมพลขึ้นชกพัฒนาฝีมือขึ้นเรื่อยๆในรายการมวยยักษ์ถล่มโลกซึ่งจัดที่ 13 เหรียญรีสอร์ตพระรามเก้าหลายครั้ง และชกชนะรวดต่อเนื่อง จนกระทั่งสถาบันสหพันธ์มวยแห่งเอเชีย (เอบีเอฟ) จัดตั้งขึ้น เฉลิมพลจึงได้รับโอกาสขึ้นชิงแชมป์ของสถาบันดังกล่าวเป็นคนแรก เมื่อวันที่ 28 ธันวาคม พ.ศ. 2556 ที่ วงเวียนใหญ่ โดยชนะน็อคยก 4 รอนเนล เอสพาราส นักมวยชาวฟิลิปปินส์ ทำให้เฉลิมพลเป็นแชมป์ของสถาบันดังกล่าวเป็นคนแรก

เฉลิมพลยังคงเดินสายชกมวยสากล รวมถึงชกมวยไทย และสอนมวยไทยที่ค่ายฮอลลีวูดยิม เมืองพัทยา จังหวัดชลบุรี เคยได้รับโอกาสขึ้นชกที่สนามมวยแม็กซ์มวยไทย โดยขึ้นรายการให้ขึ้นชกกับ วลาดิเมียร์ ซูแลค นักมวยไทยชาวรัสเซีย แต่เนื่องจากเฉลิมพลลดน้ำหนักอย่างหักโหม ทำให้เฉลิมพลหมดสติ และไม่ได้ขึ้นชก

เฉลิมพลมีจุดเด่นประจำตัว คือ มีรอยสักยันต์เต็มตัว ทำให้สื่อมวลชนและแฟนมวยตั้งฉายาให้ว่า "คนตัวลาย"
เกษม ศรีพยัคฆ์

เกษม ศรีพยัคฆ์ (30 ธันวาคม พ.ศ. 2446 - 5 กรกฎาคม พ.ศ. 2508) เป็นอดีตรัฐมนตรีว่าการกระทรวงเศรษฐการ ในรัฐบาลจอมพล สฤษดิ์ ธนะรัชต์และรัฐบาลจอมพล ถนอม กิตติขจร และอดีตผู้ว่าการธนาคารแห่งประเทศไทย

เกษม ศรีพยัคฆ์ เกิดเมื่อวันที่ 30 ธันวาคม พ.ศ. 2446 จบการศึกษาจากโรงเรียนสวนกุหลาบวิทยาลัย แล้วไปศึกษาต่อที่โรงเรียนไบรตันเทคนิกัลคอลเลจ ประเทศอังกฤษ จบปริญญาตรี ด้านการพาณิชย์ มหาวิทยาลัยเบอร์มิงแฮม ประเทศอังกฤษ พ.ศ. 2498 ประกาศนียบัตรหลักสูตรของวิทยาลัยป้องกันราชอาณาจักร กระทรวงกลาโหม เคยได้รับการแต่งตั้งเป็นผู้ว่าการธนาคารแห่งประเทศไทยเมื่อ 25 กรกฎาคม 2498 - 23 กรกฎาคม 2501

นอกจากนี้ เกษม ศรีพยัคฆ์ ยังได้ทำงานด้านอื่นๆ ดังนี้ พ.ศ. 2481 หัวหน้ากองเดินรถ กรมรถไฟ กระทรวงเศรษฐการ พ.ศ. 2485 หัวหน้ากรมส่งเสริมองค์การค้า กระทรวงพาณิชย์ พ.ศ. 2487 รองอธิบดีกรมรถไฟ กระทรวงคมนาคม พ.ศ. 2490 อธิบดีกรมการค้าภายใน กระทรวงพาณิชย์ พ.ศ. 2494 ปลัดกระทรวงเศรษฐการ

เกษม ศรีพยัคฆ์ ได้รับการแต่งตั้งเป็นรัฐมนตรีว่าการกระทรวงเศรษฐการ ในรัฐบาลจอมพล สฤษดิ์ ธนะรัชต์ เมื่อวันที่ 1 พฤษภาคม พ.ศ. 2502 แล้วดำรงตำแหน่งต่อมาในรัฐบาลของจอมพล ถนอม กิตติขจร ก่อนจพพ้นจากตำแหน่งเนื่องจากถึงแก่อนิจกรรมเมื่อ 5 กรกฎาคม พ.ศ. 2508

เกษม ศรีพยัคฆ์ ถึงแก่อนิจกรรมเมื่อ 5 กรกฎาคม พ.ศ. 2508 พระราชทานเพลิงศพ ณ เมรุหน้าพลับพลาอิศริยาภรณ์ วัดเทพศิรินทราวาส 24 พฤศจิกาย พ.ศ. 2508
เคแอลไอเอ เอ็กซ์เพรส

เคแอลไอเอ เอ็กซ์เพรส () เป็นสายรถไฟฟ้าเชื่อมท่าอากาศยานในกัวลาลัมเปอร์ ประเทศมาเลเซีย เชื่อมต่อระหว่างสถานีรถไฟเซ็นทรัลกัวลาลัมเปอร์ กับท่าอากาศยานนานาชาติกัวลาลัมเปอร์ รถไฟฟ้าสายนี้ดำเนินการโดยบริษัท เอ็กซ์เพรสเรลลิงก์ จำกัด (อีอาร์แอล) โดยใช้ทางวิ่งร่วมกับรถไฟฟ้าธรรมดา เคแอลไอเอ แทรนสิต รถไฟฟ้าเอ็กซ์เพรส วิ่งแบบรถด่วน ไม่จอดสถานีรายทาง ในขณะที่รถไฟฟ้าแทรนสิตจะจอดทุกสถานี

สายนี้เป็นส่วนหนึ่งของ ระบบขนส่งมวลชนในหุบเขากลัง

รถไฟฟ้าเคแอลไอเอ เอ็กซ์เพรส จอดทั้งหมด 3 สถานี ดังต่อไปนี้

ณ สถานีรถไฟเซ็นทรัลกัวลาลัมเปอร์ จะมีชานชาลาด้านข้างสองแห่ง เพื่อให้เชื่อมกับส่วนอื่น ๆ ของสถานีได้อย่างสะดวก ชานชาลารถไฟด่วน สามารถเชื่อมต่อกับสถานีขนส่งผู้โดยสารอากาศยานในเมืองได้ (KL CAT) ส่วนชานชาลารถไฟธรรมดา จะเชื่อมต่อกับโถงอาคารผู้โดยสาร

ณ สถานีเคแอลไอเอ และเคแอลไอเอ 2 ทั้งรถไฟฟ้าด่วน และรถไฟฟ้าธรรมดา ใช้ชานชาลาเกาะกลางเพียงแห่งเดียว โดยรถไฟฟ้าแต่ละประเภท จะเข้าเทียบชานชาลาในรางใดรางหนึ่งเท่านั้น

รถไฟฟ้าเคแอลไอเอ เอ็กซ์เพรส เปิดให้บริการอย่างเป็นทางการในวันที่ 14 เมษายน ค.ศ. 2002 โดยเชื่อมต่อระหว่างกัวลาลัมเปอร์ กับท่าอากาศยานนานาชาติกัวลาลัมเปอร์ วิ่งในระยะทาง 57 กิโลเมตร (ไม่หยุดสถานีรายทางใด ๆ) ใช้เวลาในการเดินทาง 28 นาที ความถี่ขบวนรถทุก ๆ 15-20 นาทีเมื่อวันที่ 19 กันยายน ค.ศ. 2005 มีการแสดงความยินดีกับผู้โดยสารคนที่สิบล้าน ที่มาใช้บริการรถไฟฟ้าด่วนนี้ ผู้โดยสารคนนั้นมีชื่อว่า เอมีเลีย โรสไนดา เป็นนักธุรกิจที่กำลังเดินทางจากกัวลาลัมเปอร์ ไปยังนครนิวยอร์ก ต่อมาได้มีการแสดงความยินดีกับผู้โดยสารคนที่ยี่สิบล้าน ในวันที่ 12 ธันวาคม ค.ศ. 2007 ผู้โดยสารคนนั้นคือ นายซอกกาลินกัม ซึ่กถูกรางวัลตั๋วเครื่องบินไปนครดูไบ

ผู้โดยสารที่เดินทางจากสถานีรถไฟเซ็นทรัลกัวลาลัมเปอร์ ไปยังสถานีท่าอากาศยานนานาชาติกัวลาลัมเปอร์ สามารถซื้อบัตรรถไฟฟ้าด่วนได้ที่ สถานีขนส่งผู้โดยสารอากาศยานในเมืองกัวลาลัมเปอร์ ซึ่งตั้งอยู่ภายในสถานีรถไฟเซ็นทรัลกัวลาลัมเปอร์ บัตรโดยสารจะถูกตรวจด้วยเครื่องบัตรอัตโนมัติ บัตรโดยสารเที่ยวเดียวมีราคา 35 ริงกิต

บัตรโดยสารมีหลายประเภท ได้แก่

สถานีขนส่งผู้โดยสารอากาศยานในเมือง กัวลาลัมเปอร์ ตั้งอยู่ภายในสถานีรถไฟเซ็นทรัลกัวลาลัมเปอร์ สายการบินที่สามารถเช็ค-อินที่นี่ได้ ได้แก่ เอมิเรตส์แอร์ไลน์, มาเลเซียแอร์ไลน์, คาเธ่ย์แปซิฟิค, สายการบินเอทิฮัด และ รอยัลบรูไนแอร์ไลน์

ผู้โดยสารที่มีโน้ตบุ๊คหรือสมาร์ตโฟน สามารถใช้งานฟรีไวไฟได้ที่ทุกสถานีของเคแอลไอเอ เอ็กซ์เพรส ส่วนห้องน้ำ มีอยู่ในชานชาลาของสถานีเคแอลเซ็นทรัล

ในวันที่ 24 สิงหาคม ค.ศ. 2010 เกิดเหตุรถไฟฟ้าชนกันที่สถานีรถไฟเซ็นทรัลกัวลาลัมเปอร์ เวลา 21 นาฬิกา 45 นาที มีผู้โดยสารได้รับบาดเจ็บ 3 ราย

มีการเปิดเดินรถส่วนต่อขยาย 2.14 กิโลเมตร ไปยังสถานีเคแอลไอเอ 2 (อาคารผู้โดยสาร 2) ซึ่งก่อสร้างเสร็จในปี ค.ศ. 2013 เปิดใช้งานวันที่ 1 พฤษภาคม ค.ศ. 2014 ใช้เวลาในการเดินทางจากสถานีเคแอลไอเอ 3 นาที อัตราค่าโดยสาร 2 ริงกิต
บันเทิง อับดุลบุตร

นายบันเทิง อับดุลบุตร (11 พฤศจิกายน พ.ศ. 2468 - 11 พฤศจิกายน พ.ศ. 2514) อดีตสมาชิกสภาผู้แทนราษฎรจังหวัดปัตตานี 2 สมัย

บันเทิง อับดุลบุตร หรือ ตนกูบราเฮม เกิดเมื่อวันที่ 11 พฤศจิกายน พ.ศ. 2468 เป็นบุตรของพระยาพิพิธเสนามาตย์ (นิโซะ) และเป็นน้องชายของ พระพิพิธภักดี (ตนกูมุกดา อับดุลบุตร) สำเร็จการศึกษาชั้นมัธยมศึกษาปีที่ 6 สมรสกับนางสงวน อับดุลบุตร มีบุตร-ธิดา รวม 7 คน หนึ่งในนั้นคือ นายทวีศักดิ์ อับดุลบุตร อดีต ส.ส. ปัตตานี 4 สมัย

บันเทิง อับดุลบุตร เสียชีวิต เมื่อวันที่ 14 พฤศจิกายน พ.ศ. 2514 สิริอายุรวม 46 ปี

บันเทิง มีอาชีพเป็นเกษตรกร ทำสวนยาง, สวนมะพร้าว และเป็นเสมียนอำเภอประจำอำเภอยะหริ่ง

บันเทิง เข้าสู่วงการการเมืองแทนพี่ชายที่มีปัญหาสุขภาพ และ ได้รับเลือกตั้งเป็นสมาชิกสภาผู้แทนราษฎรครั้งแรกเมื่อเดือนกุมภาพันธ์ พ.ศ. 2500 สังกัดพรรคเสรีมนังคศิลา และได้รับเลือกตั้งรวม 2 สมัย

บันเทิง อับดุลบุตร ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
วอลเลย์บอลหญิงทีมชาติคิวบา

วอลเลย์บอลหญิงทีมชาติคิวบา () เป็นทีมชาติวอลเลย์บอลของประเทศคิวบา

วอลเลย์บอลหญิงทีมชาติคิวบาเป็นทีมแรกที่สามารถเอาชนะทีมชาติสหภาพโซเวียตและทีมชาติญี่ปุ่นในการแข่งขันวอลเลย์บอลหญิงชิงแชมป์โลก 1978 จึงทำให้ทีมชาติคิวบาสามารถคว้าแชมป์ในรายการนี้ไปครองได้สำเร็จ

ทีมชาติหญิงของคิวบาเคยเป็นทีมอันดับ 1 ของโลกในช่วงทศวรรษที่ 20 (ค.ศ. 1991– ค.ศ. 2000) นอกจากนี้ทีมชาติคิวบายังสามารถครองแชมป์ได้อีก 8 ครั้ง ได้แก่ โอลิมปิกฤดูร้อน (1992, 1996, 2000), ชิงแชมป์โลก (1994, 1988), เวิลด์คัพ (1991, 1995, 1999)

ฉายาของทีมคือ "โมรานาส เดล คารีเบ"
ดิสซัมเมอส์กอนนาเฮิร์ตไลก์อะมาเธอร์ฟักเกอร์

"ดิสซัมเมอส์กอนนาเฮิร์ตไลก์อะมาเธอร์ฟักเกอร์" () (หรือ "ดิสซัมเมอส์กอนนาเฮิร์ต..." ()) เป็นเพลงของวงดนตรีป็อปร็อกสัญชาติอเมริกัน มารูนไฟฟ์ ซิงเกิลออกอากาศทางวิทยุในวันที่ 19 พฤษภาคม ค.ศ. 2015 ผ่านสังกัด 222 เรเคิดส์ และอินเตอร์สโคปเรเคิดส์ ซิงเกิลออกพร้อมกับอัลบั้ม "ไฟฟ์" ฉบับจำหน่ายซ้ำ ซึ่งออกจำหน่ายอีกครั้งในวันที่ 15 พฤษภาคม ค.ศ. 2015
กีฬาแบดมินตันในซีเกมส์ 2015

กีฬาแบดมินตันในซีเกมส์ 2015 จะจัดขึ้นที่สนามกีฬาในร่มสิงคโปร์, ประเทศสิงคโปร์ ระหว่างวันที่ 10–16 มิถุนายน การแข่งขันมีทั้งหมด 7 ประเภท ได้แก่ ชาย-หญิงเดี่ยว, ชาย-หญิงคู่ ทีมชาย-ทีมหญิง และคู่ผสม

จากนักกีฬาทั้งหมด 110 คนจาก 9 ชาติสมาชิกที่เข้าร่วมการแข่งขันแบดมินตันในซีเกมส์ 2015:
กีฬากระโดดน้ำในซีเกมส์ 2015

กีฬากระโดดน้ำในซีเกมส์ 2015 จัดขึ้นที่ศูนย์กีฬาทางน้ำโอซีบีซี, ประเทศสิงคโปร์ ระหว่างวันที่ 6–9 มิถุนายน พ.ศ. 2558 (ค.ศ. 2015)

จากนักกีฬาทั้งหมด 46 คนจาก 7 ชาติสมาชิกที่เข้าร่วมการแข่งขันกีฬากระโดดน้ำในซีเกมส์ 2015:
กีฬาว่ายน้ำในซีเกมส์ 2015

กีฬาว่ายน้ำในซีเกมส์ 2015 จัดขึ้นที่ศูนย์กีฬาทางน้ำโอซีบีซี, ประเทศสิงคโปร์ ตั้งแต่วันที่ 6–11 มิถุนายน ระเบียบวินัยกีฬาทางน้ำมี 38 รายการแบ่งออกเป็น : ชาย 19 ประเภท และ หญิง 19 ประเภท

จากนักกีฬาทั้งหมด 129 คนจาก 9 ชาติสมาชิกที่เข้าร่วมการแข่งขันกีฬาว่ายน้ำในซีเกมส์ 2015:
ประเทศเวียดนามในซีเกมส์ 2015

ประเทศเวียดนาม ได้เข้าร่วมการแข่งขันกีฬาซีเกมส์ 2015 ณ ประเทศสิงคโปร์ ในระหว่างวันที่ 5-16 มิถุนายน พ.ศ. 2558 (ค.ศ. 2015)
กีฬาระบำใต้น้ำในซีเกมส์ 2015

กีฬาระบำใต้น้ำในซีเกมส์ 2015 จัดขึ้นที่ศูนย์กีฬาทางน้ำโอซีบีซี, ประเทศสิงคโปร์ ระหว่างวันที่ 2–4 มิถุนายน พ.ศ. 2558 (ค.ศ. 2015)

จากนักกีฬาทั้งหมด 45 คนจาก 6 ชาติสมาชิกที่เข้าร่วมการแข่งขันกีฬาระบำใต้น้ำในซีเกมส์ 2015:
เสียงเพรียกจากคักคู

เสียงเพรียกจากคักคู หรือ The Cuckoo's Calling เป็นนวนิยายเล่มแรกของนวนิยายสืบสวนสอบสวนคอร์โมรัน สไตรก์ เขียนโดยโรเบิร์ต กัลเบรธ ซึ่งเป็นชื่อปลอมของ เจ. เค. โรว์ลิง ผู้เขียนวรรณกรรมแฟนตาซีชื่อดังชุดแฮร์รี่ พอตเตอร์ โดยเล่าถึงคอร์โมรัน สไตรก์ นักสืบเอกชนและอดีตทหารผ่านศึกที่ได้รับการว่าจ้างให้สืบคดีฆ่าตัวตายของนางแบบชื่อดัง ในตอนแรกหนังสือถูกตีพิมพ์เพียงแค่ 1,500 เล่มเท่านั้น แต่ภายหลังมีการเปิดเผยว่าโรเบิร์ต กัลเบรธคือนามแฝงของโรว์ลิง ส่งผลให้ยอดขายหนังสือเพิ่มขึ้นกว่าร้อยละ 4000 และด้วยความสำเร็จนี้ทำได้ให้มีการเขียนภาคต่อในชื่อ "The Silkworm" ซึ่งได้วางจำหน่ายในปีถัดมา อีกทั้งยังได้รับการซื้อลิขสิทธ์ไปดัดแปลงเป็นละครโทรทัศน์ทางสถานีบีบีซีวันอีกด้วย
รถไฟความเร็วสูงกัวลาลัมเปอร์–สิงคโปร์

โครงการรถไฟความเร็วสูงกัวลาลัมเปอร์–สิงคโปร์ () เป็นโครงการรถไฟความเร็วสูงระหว่างกัวลาลัมเปอร์ ประเทศมาเลเซีย กับประเทศสิงคโปร์ คิดค้นขึ้นโดยนายกรัฐมนตรีมาเลเซีย ในเดือนกันยายน ค.ศ. 2010 และทั้งสองประเทศ ได้ร่วมมือกันตั้งแต่วันที่ 19 กุมภาพันธ์ ค.ศ. 2013 เมื่อโครงการก่อสร้างเสร็จ จะเปิดให้บริการในปี ค.ศ. 2020

การก่อสร้างจะเริ่มในช่วงไตรมาสที่ 3 ของปี ค.ศ. 2015 แต่หลังการเลือกตั้งผู้นำมาเลเซียตำแหน่งใหม่ คือ มหาธีร์ มูฮัมหมัด นายมหาธีร์ ได้มีมติให้ยกเลิกโครงการรถไฟความเร็วสูงเชื่อมสิงคโปร์เนื่องจากกระทบต่อหนี้สาธารณะของมาเลเซีย และโครงการมีมูลค่าที่สูงมากอาจไม่คุ้มทุนและไม่ได้กำไรกลับคืนมาจากการลงทุน โดยมาเลเซียชำระค่าเสียหายเป็นเงิน 500,000,000 ริงกิตให้รัฐบาลสิงคโปร์ เพื่อเป็นค่ายกเลิกสัญญา

โครงการนี้เคยถูกนำเสนอครั้งแรกในช่วงปี ค.ศ. 1990-1999 แต่เนื่องจากยังไม่พร้อมในหลาย ๆ ด้าน โครงการนี้จึงถูกหยุดพักไว้ก่อน ต่อมาในปี ค.ศ. 2006 บริษัท วายทีแอล ได้ฟื้นฟูโครงการรถไฟความเร็วสูงอีกครั้ง คาดว่าจะวิ่งได้ 300 กิโลเมตรต่อชั่วโมง และจะเดินทางเชื่อมต่อระหว่างสองเมืองได้ภายใน 90 นาที เมื่อเทียบกับทางถนน 5 ชั่วโมง ทางรถไฟเดิม 7 ชั่วโมง และทางอากาศ 4 ชั่วโมง (รวมช่วงเวลาที่ท่าอากาศยานด้วย) แต่ในปี ค.ศ. 2008 ได้ล้มเลิกโครงการนี้ เนื่องจากงบประมาณที่สูงถึง 8 พันล้านริงกิต

โครงการได้รับการฟื้นฟูอีกครั้งในปี ค.ศ. 2010 โดยเป็นหนึ่งใน 131 โครงการสำคัญ ซึ่งจะช่วยพัฒนาเศรษฐกิจมาเลเซีย เชื่อกันว่ารัฐบาลมาเลเซีย ได้ร่วมมือกับรัฐบาลจีน ในการก่อสร้างรถไฟความเร็วสูงครั้งนี้

นายกรัฐมนตรีมาเลเซีย และสิงคโปร์ ได้พบปะหารือเพื่อประชุมเกี่ยวกับโครงการนี้ ในวันที่ 19 กุมภาพันธ์ ค.ศ. 2013 ทางมาเลเซีย และสิงคโปร์ ได้ประกาศว่า โครงการนี้จะศึกษาเสร็จในปลายปี ค.ศ. 2014 และโครงการนี้จะสำเร็จในปี ค.ศ. 2020

โครงการนี้ได้ถูกนำเข้างบประมาณขององค์การขนส่งทางบก (LTA) ในปี ค.ศ. 2014 และในวันที่ 7 เมษายน ค.ศ. 2014 ได้มีการประกาศว่า รถไฟความเร็วสูงสายนี้ จะผ่านย่านตูอัสตะวันตก, จูร่งตะวันออก และย่านดาวน์ทาวน์คอร์ วันที่ 6 กุมภาพันธ์ ค.ศ. 2015 ทั้งสองประเทศได้ร่วมประชุมหารือเกี่ยวกับความเป็นไปได้ของแนวเส้นทาง เนื่องจากเส้นทางช่วงที่ผ่านย่านจูร่งตะวันออกนั้น ไม่สามารถเชื่อมต่อกับสายรถไฟฟ้าขนส่งมวลชนได้ การก่อสร้างคาดว่าจะเริ่มในปี ค.ศ. 2016.

ประเทศญี่ปุ่น และประเทศเกาหลีใต้ ต่างก็สนใจในโครงการนี้ด้วย

รถไฟความเร็วสูงสายกัวลาลัมเปอร์–สิงคโปร์ มีระยะทาง 400 กิโลเมตร จะใช้เวลาในการเดินทาง 90 นาที งบประมาณในการก่อสร้าง 40 พันล้านริงกิต รถไฟวิ่งด้วยความเร็วตั้งแต่ 250 กิโลเมตรต่อชั่วโมงขึ้นไป

ประธานคณะกรรมการขนส่งทางบก ได้ประกาศรายชื่อสถานีรถไฟความเร็วสูงในประเทศมาเลเซีย เมื่อวันที่ 22 ตุลาคม ค.ศ. 2014
รัฐบาลสิงคโปร์ได้เลือกสถานีจูร่งตะวันออก เป็นสถานีปลายทาง เมื่อวันที่ 5 พฤษภาคม ค.ศ. 2015
ประเทศบรูไนดารุสซาลามในซีเกมส์ 2015

ประเทศบรูไน ได้เข้าร่วมการแข่งขันกีฬาซีเกมส์ 2015 ณ ประเทศสิงคโปร์ ในระหว่างวันที่ 5-16 มิถุนายน พ.ศ. 2558 (ค.ศ. 2015)
ไมโครซอฟท์ ออฟฟิศ 2013

ไมโครซอฟท์ ออฟฟิศ 2013 เป็นโปรแกรมสำนักงาน ผลิตโดยบริษัทไมโครซอฟท์ โปรแกรมออกแบบมาให้ใช้งานได้บนระบบปฏิบัติการวินโดว์เพื่อมาทดแทนรุ่น ไมโครซอฟท์ ออฟฟิศ 2010 และสนับสนุนการใช้งานแบบออนไลน์กับบัญชีผู้ใช้ทางอีเมลของไมโครซอฟท์ พร้อมทั้งถูกออกแบบมาให้รองรับระบบสัมผัสบนวินโดว์แท็ปเล็ตหรืออุปกรณ์ที่รองรับ ไมโครซอฟท์ออฟฟิต 2013 เหมาะสำหรับหน้าจอ 32 บิต และ 64 บิต และสามารถติดตั้งโปรแกรมในระบบปฏิบัติการวินโดวส์ 7, วินโดวส์เซิร์ฟเวอร์ 2008 หรือวินโดว์รุ่นใหม่กว่า ไมโครซอฟท์ออฟฟิตถูกติดตั้งร่วมอยู่แล้วในอุปกรณ์ที่ใช้วินโดว์ RT
ไมโครซอฟท์ออฟฟิต 2013 เริ่มพัฒนาในปี 2010 และสิ้นสุดวันที่ 11 ตุลาคม 2012 เมื่อปล่อยตัวโปรแกรมออกมาใช้งาน ไมโครซอฟท์ออกจำหน่ายทั่วไปเมื่อวันที่ 29 มกราคม 2013 โดยรุ่นนี้ได้ร่วมคุณลักษณะใหม่ๆออกมา เช่น สนับสนุนรูปแบบการบริการแบบออนไลน์ (SkyDrive, Outlook.com, Skype, Yammer and Flickr) การรองรับที่ดีขึ้นบน Office Open XML (OOXML), OpenDocument (ODF) และสนับสนุนรูปแบบมัลติทัช
กีฬาโปโลน้ำในซีเกมส์ 2015

กีฬาโปโลน้ำในซีเกมส์ 2015 จัดขึ้นที่ศูนย์กีฬาทางน้ำโอซีบีซี, ประเทศสิงคโปร์ ระหว่างวันที่ 10–16 มิถุนายน พ.ศ. 2558 (ค.ศ. 2015)

จากนักกีฬาทั้งหมด 130 คนจาก 5 ชาติสมาชิกที่เข้าร่วมการแข่งขันกีฬาโปโลน้ำในซีเกมส์ 2015:

พิธีการจับสลากสำหรับทีมกีฬานี้มีขึ้นเมื่อวันที่ 15 เมษายน 2558 ที่ประเทศสิงคโปร์.
กรีฑาในซีเกมส์ 2015

กรีฑาในซีเกมส์ 2015 จัดขึ้นที่สนามกีฬาแห่งชาติ, ประเทศสิงคโปร์ ตั้งแต่วันที่ 6–7 มิถุนายน และ 9–12 มิถุนายน 2558
กีฬาจักรยานในซีเกมส์ 2015

กีฬาจักรยานในซีเกมส์ 2015 จัดขึ้นที่เขื่อนกั้นน้ำมารีนา, ประเทศสิงคโปร์ ตั้งแต่วันที่ 11–14 มิถุนายน 2558

จากนักกีฬาทั้งหมด 66 คนจาก 10 ชาติสมาชิกที่เข้าร่วมการแข่งขันกีฬาจักรยานในซีเกมส์ 2015:
ยุคออร์โดวิเชียน

ยุคแคมเบรียน←ยุคออร์โดวิเชียน→ยุคไซลูเรียน

ยุคออร์โดวิเชียน () เป็นธรณีกาลยุคที่สองของมหายุคพาลีโอโซอิก อยู่ระหว่าง 488.3±1.7 ล้านปีมาแล้ว ถึง 443.7±1.5 ล้านปีมาแล้ว และอยู่ระหว่างยุคแคมเบรียนและยุคไซลูเรียน. ชาร์ลส์ แลปวอร์ธเป็นผู้ตั้งชื่อยุค โดยตั้งชื่อตาม ออร์โดไวซ์ ซึ่งเป็นชื่อชนเผ่าในเซลติก ในยุคออร์โดวิเชียนมีสิ่งมีชีวิตมากมาย เช่น ออสทราโคเดิร์ม ซึ่งเป็นปลาชนิดแรก และในช่วงปลายยุค สิ่งมีชีวิตบางส่วนเริ่มมีกระดูกสันหลังและเริ่มที่จะขึ้นมาอาศัยบนพื้นดิน ปลาในช่วงนี้ไม่มีขากรรไกร
วอลเลย์บอลหญิงในโอลิมปิกฤดูร้อน 2016 – รอบคัดเลือกโซนยุโรป

วอลเลย์บอลหญิงในโอลิมปิกรอบคัดเลือกโซนยุโรป () จัดขึ้นระหว่างวันที่ 4–9 มกราคม พ.ศ. 2559

รอบคัดเลือกซึ่งจัดขึ้นในประเทศตุรกี มีทั้งหมด 8 ทีมได้แก่ เจ้าภาพ และ 7 ทีมจากอันดับทวีปยุโรป โดยจะมีเพียงทีมจาก 1 ทีม จะผ่านการคัดเลือกเข้าแข่งขันโอลิมปิกฤดูร้อน 2016 ตัวเลขในวงเล็บเป็นอันดับทวีปยุโรป เมื่อวันที่ 5 ตุลาคม ค.ศ. 2015 ยกเว้นเจ้าภาพอันดับที่ 4ในการแข่งขันหากผลว่ามีผลเท่ากันจะตัดสินตามลำดับดังนี้

แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
วอลเลย์บอลชายในโอลิมปิกฤดูร้อน 2016 – รอบคัดเลือกโซนยุโรป

วอลเลย์บอลชายในโอลิมปิกรอบคัดเลือกโซนยุโรป () จัดขึ้นระหว่างวันที่ 5–10 มกราคม พ.ศ. 2559

รอบคัดเลือกซึ่งจัดขึ้นในประเทศเยอรมนี มีทั้งหมด 8 ทีมได้แก่ เจ้าภาพ และ 7 ทีมจากอันดับทวีปยุโรป โดยจะมีเพียงทีมจาก 1 ทีม จะผ่านการคัดเลือกเข้าแข่งขันโอลิมปิกฤดูร้อน 2016 ตัวเลขในวงเล็บเป็นอันดับทวีปยุโรป เมื่อวันที่ 19 ตุลาคม ค.ศ. 2015 ยกเว้นเจ้าภาพอันดับที่ 4ในการแข่งขันหากผลว่ามีผลเท่ากันจะตัดสินตามลำดับดังนี้

แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
ภาวะโมเซอิกของเซลล์สืบพันธุ์

ภาวะโมเซอิกของเซลล์สืบพันธุ์ () คือภาวะซึ่งกลุ่มเซลล์ตั้งต้นของเซลล์สืบพันธุ์ไดแก่เซลล์ไข่และเซลล์อสุจินั้นประกอบด้วยเซลล์ต่อเนื่องหรือเซลล์ไลน์ที่มีพันธุกรรมแตกต่างกันตั้งแต่สองเซลล์ไลน์ขึ้นไป หรือเรียกว่าโมเซอิก
คลื่นความร้อนในประเทศอินเดีย พ.ศ. 2558

ในเดือนพฤษภาคม พ.ศ. 2558 ประเทศอินเดียประสบกับคลื่นความร้อนขนาดใหญ่ ทำให้มีผู้เสียชีวิตกว่า 2,500 คน และส่งผลกระทบในหลายพื้นที่ของประเทศ คลื่นความร้อนนี้ก่อตัวขึ้นในช่วงฤดูร้อน ซึ่งโดยปกติฤดูร้อนของประเทศอินเดียจะเริ่มขึ้นในเดือนมีนาคม และสิ้นสุดลงในเดือนกรกฎาคม แต่เนื่องด้วยคลื่นความร้อน ทำให้ฤดูร้อนของประเทศอินเดียในปี พ.ศ. 2558 จะสิ้นสุดลงปลายเดือนตุลาคม มีเพียงมรสุมเท่านั้นที่เป็นการคลายความร้อนได้ คลื่นความร้อนนี้ยังทำให้ประเทศอินเดียมีอุณหภูมิสูงสุดนับตั้งแต่ พ.ศ. 2538ด้านประเทศปากีสถาน มีผู้เสียชีวิตมากกว่า 1400 ราย
โทนี แมกนามารา

แอนโธนี "โทนี" แมกนามารา (; 3 ตุลาคม พ.ศ. 2472 – 30 พฤษภาคม พ.ศ. 2558) เป็นอดีตนักฟุตบอลชาวอังกฤษ ผู้ซึ่งเคยเล่นให้กับสโมสรฟุตบอลเอฟเวอร์ตันและสโมสรฟุตบอลลิเวอร์พูลในตำแหน่งกองกลาง เขาเป็นนักฟุตบอลคนแรกที่เล่นในลีกครบ 4 ดิวิชัน
กีฬาบาสเกตบอลในซีเกมส์ 2015

กีฬาบาสเกตบอลในซีเกมส์ 2015 จัดขึ้นระหว่างวันที่ 9–15 มิถุนายน พ.ศ. 2558 ณ กัลลัง, ประเทศสิงคโปร์ การแข่งขันมีทั้งประเภททีมชายและทีมหญิง จะจัดขึ้นในโอซีบีซี อารีนา ฮอลล์ 1

จากนักกีฬาทั้งหมด 178 คนจาก 9 ชาติสมาชิกที่เข้าร่วมการแข่งขันกีฬาบาสเกตบอลในซีเกมส์ 2015:
บรูโน เปซาโอลา

บรูโน เปซาโอลา (; 28 กรกฎาคม พ.ศ. 2468 – 29 พฤษภาคม พ.ศ. 2558) เป็นอดีตนักฟุตบอลและผู้จัดการทีมลูกครึ่งอิตาลี-อาร์เจนตินา เขามีชื่อเสียงมากในช่วงที่เขาอยู่กับสโมสรฟุตบอลฟีโอเรนตีนาและนาโปลีทั้งในช่วงที่เป็นนักฟุตบอลและผู้จัดการทีม
กีฬาบิลเลียดและสนุกเกอร์ในซีเกมส์ 2015

กีฬาบิลเลียดและสนุกเกอร์ในซีเกมส์ 2015 จัดขึ้นที่โอซีบีซี อารีนา ฮอลล์ 4, ประเทศสิงคโปร์ ระหว่างวันที่ 6–10 มิถุนายน พ.ศ. 2558

จากนักกีฬาทั้งหมด 82 คนจาก 9 ชาติสมาชิกที่เข้าร่วมการแข่งขันกีฬาบิลเลียดและสนุกเกอร์ในซีเกมส์ 2015: